ΣΩΜΑΤΕΙΟ ΕΡΓΑΖΟΜΕΝΩΝ ΓΟΥΜΕΝΙΣΣΑ,06/10/21

Γ.Ν.-Κ.Υ ΓΟΥΜΕΝΙΣΣΑΣ

ΜΑΥΡΟΠΟΥΛΟΥ 9

ΓΟΥΜΕΝΙΣΣΑ

E mail:swmateiogoumenissas@gmail.com

ΔΕΛΤΙΟ ΤΥΠΟΥ

Η Υγειονομική κρίση που βιώνουμε εδώ και 20 μήνες από την έναρξη της πανδημίας ανέδειξε τα τεράστια και διαχρονικά προβλήματα που αντιμετωπίζει το Δημόσιο Σύστημα Υγείας.

Αντί για επιβράβευση μετά την υπεράνθρωπη προσπάθεια που καταβάλλαμε όλοι οι Υγειονομικοί,ήρθε η εφαρμογή της Κ.Υ.Α 4620/21 που έθεσε σε εργασιακή αναστολή τους ανεμβολίαστους συναδέλφους καθώς και η πρόσφατη αναστολή,για δεύτερη φορά, κανονικών αδειών σε όλους τους υγειονομικούς υπαλλήλους.

Το Γ.Ν. Γουμένισσας τάχθηκε από την πρώτη στιγμή έναντι της covid-19 εξυπηρετώντας τον πληθυσμό της Παιονίας.Έγκαιρα συνέταξε και εφάρμοσε επιχειρησιακό σχέδιο με 2 επιπλέον επικαιροποιήσεις για την υποδοχή,αντιμετώπιση και νοσηλεία των ασθενούντων από covid-19.H κλινική covid λειτούργησε το πρώτο διάστημα επιτυχώς,όμως ελλείψει κυρίως τεχνικού εξοπλισμού και μέσων,ανέστειλλε την λειτουργία της με την έναρξη του δεύτερου κύματος της νόσου.

Τότε ακριβώς ,από τον Νοέμβριο του 2020 έως και τον Ιανουάριο του 2021 το Νοσοκομείο μας συνέδραμε με Ιατρικό και Νοσηλευτικό προσωπικό στο διασυνδεόμενο Νοσοκομείο,αυτό του Κιλκίς.

Παρά την μικρή του δυναμική σε προσωπικό κατάφερε και συνεχίζει να λειτουργεί επιτυχώς 2 εμβολιαστικές γραμμές,συμμετέχοντας ενεργά στο Πανελλαδικό Κίνημα.

Σε όλα τα παραπάνω έρχονται να προστεθούν η εκδήλωση ενδιαφέροντος για εθελοντική συμμετοχή στο Νησιωτικό Εμβολιαστικό Κίνημα ενόψει της τουριστικής περιόδου και η προσφορά για εκούσια μετακίνηση στο Ιπποκράτειο Νοσοκομείο Θες/νίκης(Μάιος-Ιούνιος 2021).

Στις 01/09/2021 τέθηκαν σε αναστολή 17 συνολικά υπάλληλοι από τους 126(ποσοστό περίπου 12,5%,αρκετά υψηλό για την δυναμική του Νοσοκομείου).Από την επόμενη κιόλας ημέρα προέκυψε δυσλειτουργία τόσο στην διοικητική υπηρεσία και το τμήμα εστίασης,καθώς τέθηκε σε αναστολή ο ΜΟΝΑΔΙΚΟΣ μάγειρας ,κυρίως όμως στο Ακτινιλογικό Τμήμα του Νοσοκομείου και μάλιστα σε χρονική περίοδο έντονης διασποράς του ιού στην περιοχή.Σημειωτέον ότι τέθηκαν σε αναστολή 2 από τους 3 συνολικά χειριστές του τμήματος ,με αποτέλεσμα να μην διεκπεραιώνεται η διάγνωση και άρα η αντιμετώπιση των ασθενών που ταλαιπωρούνται και παραπέμπονται σε όμορα Νοσοκομεία.

Το κρίσιμο αυτό διάστημα από την αρχή της πανδημίας έρχονται να προστεθούν η μετακίνηση δύο μόνιμων και ενός επικουρικού Παθολόγου στο Διασυνδεόμενο Νοσοκομείο,η μετακίνηση του ΜΟΝΑΔΙΚΟΥ αναισθησιολόγου και μετακίνηση και των δύο πνευμονολόγων στην διάρκεια του τέταρτου κύματος.

Για τους λόγους αυτούς διεκδικούμε:

-άρση της Κ.Υ.Α. περί αναστολής καθηκόντων προκειμένου να συνεχίσει το Νοσοκομείο μας να παρέχει υψηλής ποιότητας υπηρεσίες,

-άρση της αναστολής αδειών για την αποφυγή εξάντλησης του ήδη ταλαιπωρημένου προσωπικού,

-διακοπή της συστηματικής αποδυνάμωσης του Νοσοκομείου,

-διακοπή της υποστελέχωσης της Π/Κ,

-επιστροφή του σταθμού Ε.Κ.Α.Β.για την έγκαιρη μεταφορά των επειγόντων περιστατικών και

-τέλος στις μετακινήσεις Ιατρονοσηλευτικού προσωπικού.

Καλούμε την τοπική κοινωνία να σταθεί δίπλα μας για το καλό του τόπου και όλους τους συναδέλφους να συμμετάσχουν στις προγραμματισμένες κινητοποιήσεις που εξαγγέλονται για τα δίκαια αιτήματά μας.

Για το Δ.Σ